**5Napközi Általános Szerződési Feltételek (ÁSZF)**

A szülő/törvényes képviselő (továbbiakban Szülő) a jelentkezési lap kitöltésével , illetve a regisztrációval kijelenti, hogy elolvasta és elfogadja az ÁSZF-t.

Az 5Napközi szolgáltatásai kizárólag regisztrált felhasználók számára elérhetők.

Szerződő felek: **5Napközi Szolgáltató** **Korlátolt Felelősségű Társaság** (székhely: 1182 Budapest, Halomi út 61/A 3.em.3., cjsz.: Cg.01-09-426985, adószám: 32491119-1-43) (továbbiakban Szolgáltató) és az 5Napközibe beíratott gyermek Szülője, a jelentkezési lapon feltüntetett adatokkal.

**1. A Szülő kötelezettségei**

1.1 A Szülő köteles biztosítani, hogy a regisztrált adatok helyesek és naprakészek legyenek és minden gyermekekkel kapcsolatos, lényeges információt köteles megfelelő időben a Szolgáltató tudomására hozni.

1.2 A Szülő köteles az igénybe vett szolgáltatás árát, a szolgáltatás megkezdése előtt legkésőbb 24 órával a Szolgáltató bankszámlájára átutalni.

1.3 Amennyiben a Szülő gyermeke rongálást vagy kárt okoz, köteles megtéríteni az ebből származó valamennyi költséget és kárt, beleértve az eszközök, berendezések és az épületben okozott károkat.

1.4 Az 5Napközi fenntartja a jogot, hogy jogi lépéseket tegyen, ha a kártérítési kötelezettség nem teljesül.

1.5. A Szülő és a Szolgáltató között a kommunikáció szokásos módjai: e-mail, mobiltelefon, amelyek adatait Felek kötelesek egymásnak megadni.

**2. Betegség**

2.1. A Szülő köteles biztosítani, hogy a gyermek csak akkor látogassa az 5Napközit, ha egészséges állapotban van, és nem hordoz fertőző betegség tüneteit.

2.2. Amennyiben a gyermek fertőző betegség tüneteit mutatja, beleértve, de nem kizárólagosan, lázat, köhögést, orrfolyást vagy hasmenést, a Szülő köteles értesíteni az 5Napközit.

2.3. Amennyiben a gyermek betegség tüneteit mutatja, a Szülő köteles gondoskodni arról, hogy a gyermek ne látogasson az 5Napközibe mindaddig, amíg teljesen felépült, és az orvos engedélyével visszatérhet.

2.4. Az 5Napközi fenntartja a jogot, hogy megtagadja a beteg vagy fertőző betegséggel rendelkező gyermek részvételét a szolgáltatásokban a többi gyermek és a személyzet védelme érdekében.

**3. A Szolgáltató kötelezettségei és jogai:**

3.1 A Szolgáltató köteles minden szükséges intézkedést megtenni annak érdekében, hogy a gyermekek testi és lelki biztonsága minden időben biztosítva legyen.

3.2 Szolgáltató a szolgáltatásait legjobb szakmai tudása szerint végzi.

3.3 A Szolgáltató a szolgáltatásait minden ideológia, eszme, vallás, egyéb befolyásolás, stb. mentesen köteles végezni, egyebekben a szolgáltatását (beleértve a tananyag elsajátítását, a külön programokat) a Szolgáltató önállóan, saját szakmai tapasztalata, belátása szerint jogosult teljesíteni.

**4. Lemondási feltételek**

4.1. Írásbeli értesítéssel, a szolgáltatás időpontját megelőzően a szülő a szolgáltatást lemondhatja. Amennyiben 24 órán belül történik a lemondás az előre befizetett összeg elvész, azt visszafizetni nem áll módunkban. Ha 24 órát megelőzően történik a lemondás, akkor a szolgáltatás időpontja áthelyezhető egyeztetés szerint.

**Adatkezelés, adatvédelem**

Szülő tudomásul veszi, hogy a Szolgáltató a 2016/679.EU Rendelet (GDPR) rendelkezésének megfelelően valamennyi közölt adatot bizalmasan kezel, egyben hozzájárul ahhoz, hogy a Szolgáltatótól a speciális programokról, kirándulásokról és egyéb, a rendszeres programtól eltérő rendezvényekről emailben értesítést kapjon. A gyermekekről készült fotókat, videókat a közösségi és egyéb médiában csak a Szülő írásbeli engedélyével használhatja a Szolgáltató. Szülő a jelentkezéssel kötelezettséget vállal arra, hogy a Szolgáltató adatait, üzleti titkait, információit bizalmasan kezeli.